**הודעה בעניין איסוף נתונים**

 - מסמך זה מנוסח בלשון זכר לשם הנוחות בלבד והוא פונה לשני המינים כאחד -

ברכותינו על רכישת המערכת החדשה מבית Mobileye® (להלן "המערכת"). בהתאם למחויבותנו לפעול בשקיפות ובבהירות מרבית, חברת Mobileye Vision Technologies Ltd. ו/או שותפותיה (להלן "Mobileye"), מודיעות כדלהלן:

1. כדי לאפשר לחברה לספק תכונות מתקדמות מסוימות, ובהן התראות בטיחות ממערכות עזר מתקדמות לנהגים (ADAS) כמוגדר במדריך למשתמש (להלן "התראות בטיחות"), המערכת אוספת ומעבירה ל-Mobileye נתונים אנונימיים על אודות הדרך ומידע רלוונטי אחר, ובכלל זאת, למשל, מיקום תמרורים, רמזורים, וסימוני נתיב; פרטי התראות הבטיחות שמפעילה המערכת; וכן המקום והזמן שבהם נרשמה ההתראה (להלן כל אלו יחד "נתוני מערכת Mobileye"). איסוף נתוני מערכת Mobileye מתרחש ברקע, ואין לו כל השפעה על תפקודן הנאות של תכונות הבטיחות של המערכת. להפך, איסוף נתונים זה מאפשר לנו לשפר את המערכת ואת שאר השירותים שלנו, למטב את ביצועיהם ולהמשיך בפיתוחם.

2. בהתקנת המערכת מצהיר הלקוח כי הוא (א) מאפשר איסוף נתוני מערכת Mobileye מן המערכת; (ב) יודע ומסכים כי הזכויות על נתוני מערכת Mobileye, ובכלל זאת כל הזכויות על קניין רוחני בכל רחבי העולם, שייכות ל-Mobileye ומצויות בבעלותה, וכי ל-Mobileye הזכות הבלעדית להחזיק את נתוני מערכת Mobileye בבעלותה, להשתמש בהם, לגשת אליהם, לשנותם, לחושפם, להפיצם, להעניקם ברישיון ולנצלם בכל דרך שהיא; (ג) מעניק לנו באופן מוחלט בעלות מלאה מובטחת על כל הזכויות וזכויות הבעלות על נתוני מערכת Mobileye, ובכלל זאת כל זכות קניין רוחני, בין שהן ידועות לו כיום ובין שייווצרו בעתיד, ו(ד) יודע ומאשר שנתוני מערכת Mobileye הם מידע חסוי של Mobileye, כי יש להם ערך מסחרי עבור Mobileye וכי שימוש בלתי מורשה בהם או גילוים יפגע בזכויותיה המסחריות של Mobileye, ובהתאם לזאת מסכים לא לגשת או לנסות לגשת לנתוני מערכת Mobileye ולא לאפשר לכל צד שלישי שהוא לעשות זאת; זאת להוציא האפשרות לבקש (ו-Mobileye לא תסרב לבקשה זו ללא הצדקה) את עזרתה של Mobileye בגישה לנתוני מערכת Mobileye ובגילויים במידה שתידרש לצורך עמידה בחובה מכוח תקנה או חוק.

3. על פי בקשת הלקוח שתוגש מראש ובכתב, Mobileye תספק לו או לספק מערכת טלמטיקה לבחירתו את רשומות התראות הבטיחות שהפעילו המערכות המותקנות בכלי הרכב שלו. הלקוח ו/או ספק מערכת הטלמטיקה רשאים להשתמש ברשומות אלו לצרכים פנימיים בלבד, כמו למשל להערכת ביצועי נהג. במידה שרשומות אלו הן מידע אישי או נתונים אישיים על פי חוק הגנת הפרטיות הנוגע לעניין, הלקוח מסכים בזאת לציית להוראות החוק בכל הנוגע למידע ו/או לנתונים ובכלל זאת לוודא כי: (i) פרסם את כל ההודעות שמחייב החוק, קיבל את כל ההסכמות והפעיל את כל ההגנות הנדרשות (כולל הסכם עיבוד מידע עם Mobileye כאשר הוא נוגע לעניין); ו-(ii) קיימת הצדקה חוקית תקפה להעברת מידע ו/או נתונים אישיים לספק הטלמטיקה שלו. על הלקוח תהיה מוטלת האחריות החוקית לכל טענה שתעלה נגד Mobileye ותנבע מהפרה שהפר את חוק הגנת הפרטיות או את התנאים המנויים כאן.

4. Mobileye עשויה לשלוח עדכוני תוכנה בשיטת OTA (over-the-air) כדי לשפר תכונות קיימות או להוסיף תכונות חדשות.

5. Mobileye עשויה לעדכן הודעה זו מפעם לפעם. הלקוח מעניק בזאת ל-Mobileye רשות להשתמש בכתובת הדוא"ל המצוינת מטה כדי להודיע לו על (i) עדכונים מסוג זה ועל (ii) עדכוני OTA. הלקוח מסכים בזאת להודיע ל-Mobileye מיד על כל שינוי בכתובת הדוא"ל שלו באמצעות משלוח הודעה לכתובת privacy@mobileye.com.

6. הודעה זו וכל מחלוקת או תביעה (ובכלל זאת מחלוקות ותביעות בלתי-חוזיות) שיעלו ממנה או בקשר לה או בקשר לתוכנה או ניסוחה יוגשו ויתבררו על פי חוקיה של אנגליה ווילס, ולבית המשפט המתאים בלונדון, אנגליה תהיה סמכות שיפוטית בלעדית ליישב כל מחלוקת או תביעה (ובכלל זאת מחלוקות ותביעות בלתי-חוזיות) שיתעוררו עקב הודעה זו או בקשר אליה, לתוכנה או לניסוחה.

7. מפעילי ציי רכב מתחייבים להמציא הודעה זו (כפי שתתעדכן מזמן לזמן) לנהגיהם.

8. עם העברת הבעלות בכלי רכב שבו מותקנת מערכת, הלקוח (i) יודיע ל-Mobileye על העברת הבעלות; ו-(ii) יודיע למקבל הבעלות כי המערכת אוספת נתוני מערכת עבור Mobileye כאמור בהודעה זו.

שימו לב: ברכישת שירותי טלמטיקה שמפעילה Mobileye, תנאי שירותים אלו חלים לצד תנאי הודעה זו.

קראתי את ההודעה ואני מסכים לכל האמור בה.

חתימה מורשית:

שם: תאריך: כתובת דוא"ל: